section_heading: Bitka za Cambrai
paragraph_text: Napad s devet tenkovskih bojni (374 tenka) praćen s pet pješačkih divizija počeo je 20. studenog u 6:20 po tamošnjem vremenu u suhom, ali maglovitom jutru. Umjesto dugog i kontraproduktivnog početnog bombardiranja, 1003 britanskih topova je otvorilo kratku, ali intenzivnu baražnu vatru na njemačku prvu liniju, pomičući zatim svoju paljbi dublje u njemački teritorij kako bi omeli kretanje rezervi i zaslijepili njemačku artiljeriju s dimom. Tenkovi su vodili napad, a svaki je na svom prednjem dijelu nosio veliku drvenu konstrukciju dužu od širine tenka i vezanu s lancima i žicom u oblik valjka. To im je trebalo omogućiti prelaženje preko protutenkovskih jama, od kojih su neke bile široke čak 4 metra koje su Nijemci iskopali duž Hindenburgove linije.Spence C. Tucker, str. 33